CELEX: 62014CB0086
Language: sl
Date: 2014-12-11 00:00:00
Title: Zadeva C-86/14: Sklep Sodišča (osmi senat) z dne 11. decembra 2014 (predlog za sprejetje predhodne odločbe Juzgado de lo Social no 1 de Granada – Španija) – Marta León Medialdea/Ayuntamiento de Huetor Vega (Predhodno odločanje — Socialna politika — Direktiva 1999/70/ES — Okvirni sporazumu o delu za določen čas, sklenjenem med ETUC, UNICE in CEEP — Zaporedne pogodbe o zaposlitvi v javnem sektorju za določen čas — Določba 3, točka 1 — Pojem „delavec, zaposlen za določen čas“ — Določba 5, točka 1 — Ukrepi za preprečevanje veriženja pogodb o zaposlitvi ali delovnih razmerjih za določen čas — Sankcije — Preoblikovanje delovnega razmerja za določen čas v pogodbo o nestalni zaposlitvi za nedoločen čas — Pravica do odpravnine)

20.4.2015   
            
            
               SL
            
            
               Uradni list Evropske unije
            
            
               C 127/3
            
         Sklep Sodišča (osmi senat) z dne 11. decembra 2014 (predlog za sprejetje predhodne odločbe Juzgado de lo Social no 1 de Granada – Španija) – Marta León Medialdea/Ayuntamiento de Huetor Vega
   (Zadeva C-86/14) (1)
   
   ((Predhodno odločanje - Socialna politika - Direktiva 1999/70/ES - Okvirni sporazumu o delu za določen čas, sklenjenem med ETUC, UNICE in CEEP - Zaporedne pogodbe o zaposlitvi v javnem sektorju za določen čas - Določba 3, točka 1 - Pojem „delavec, zaposlen za določen čas“ - Določba 5, točka 1 - Ukrepi za preprečevanje veriženja pogodb o zaposlitvi ali delovnih razmerjih za določen čas - Sankcije - Preoblikovanje delovnega razmerja za določen čas v pogodbo o nestalni zaposlitvi za nedoločen čas - Pravica do odpravnine))
   (2015/C 127/04)
   Jezik postopka: španščina
   
      Predložitveno sodišče
   
   Juzgado de lo Social no 1 de Granada
   
      Stranki
   
   
      Tožeča stranka: Marta León Medialdea
   
      Tožena stranka: Ayuntamiento de Huetor Vega
   
      Izrek
   
   
               1.
            
            
               Določbi 2 in 3, točka 1, Okvirnega sporazuma o delu za določen čas, sklenjenega 18. marca 1999, ki je priložen Direktivi Sveta 1999/70/ES z dne 28. junija 1999 o okvirnem sporazumu o delu za določen čas, sklenjenem med ETUC, UNICE in CEEP je treba razlagati tako, da delavec, kot je tožeča stranka v glavni stvari, spada na področje uporabe tega okvirnega sporazuma, ker je bil ta delavec s svojim delodajalcem povezan s pogodbami o delu za določen čas v smislu teh določb.
            
         
               2.
            
            
               Okvirni sporazum o delu za določen čas je treba razlagati tako, da nasprotuje nacionalni zakonodaji, kot je ta v postopku v glavni stvari, ki ne vsebuje nobenega učinkovitega ukrepa za sankcioniranje zlorab v smislu določbe 5, točka 1, tega okvirnega sporazuma, ki so posledica veriženja pogodb o zaposlitvi v javnem sektorju za določen čas, ker v notranjem pravnem redu ni nobenega učinkovitega ukrepa za sankcioniranje takih zlorab.
            
         
               3.
            
            
               Predložitveno sodišče mora v skladu z zakonodajo, kolektivnimi pogodbami in/ali nacionalno prakso preučiti, kakšna mora biti odpravnina, ki se prizna delavcu, kot je tožeča stranka v glavni stvari, zato da se ta odpravnina lahko šteje za dovolj učinkovit ukrep za sankcioniranje zlorab v smislu določbe 5, točka 1, Okvirnega sporazuma o delu za določen čas.
               Poleg tega mora predložitveno sodišče, če gre za tak primer, upoštevne določbe nacionalnega prava, kolikor je le mogoče, razlagati v skladu s pravom Unije.
            
         
      (1)  UL C 142, 12.5.2014.